Sekolah Kebangsaan Tunku Muda Serting

Sekolah Kebangsaan Tunku Muda Serting (SKTMS; Jawi: سكوله كبڠسأن تونكو مودا سرتيڠ) merupakan sebuah Sekolah Kebangsaan yang terletak di Bahau, Negeri Sembilan. Sekolah ini berfungsi sebagai institusi pendidikan bagi kanak-kanak di kawasan sekitar, menyediakan pendidikan rendah mengikut kurikulum kebangsaan Malaysia.

 Sejarah 
Pembinaan Sekolah Kebangsaan Tunku Muda Serting bermula pada penghujung tahun 1998 dan siap pada tahun 2001. Disebabkan kelewatan pembinaan, sesi persekolahan bermula dengan menumpang di premis Sekolah Kebangsaan Jempol pada sesi petang selama setahun sehingga akhir 2001.

Bagi memulakan operasi sekolah baharu ini, Tuan Haji Mohmad Sabere bin Zakaria telah dilantik sebagai Guru Besar pada Disember 2000, diikuti dengan pelantikan seorang pembantu tadbir. Seterusnya, jawatan Guru Penolong Kanan (GPK) Pentadbiran dan Kurikulum, GPK Hal Ehwal Murid (HEM), GPK Ko-Kurikulum, 15 orang guru, seorang pembantu tadbir, dan seorang pembantu am rendah diisi. Pada hari pembukaan rasmi, sekolah ini menerima 209 orang murid dari Tahun 1 hingga Tahun 5.

Sesi persekolahan 2002 menyaksikan SKTMS berpindah ke bangunan sendiri yang terletak di pinggir jalan Batu Kikir-Bahau, bersebelahan dengan Istana Serting. Ketika itu, jumlah murid meningkat kepada 630 orang. Kelas prasekolah turut diperkenalkan dengan pengambilan awal 25 orang murid. Pada tahun berikutnya, kelas prasekolah bertambah menjadi dua kelas dengan kapasiti maksimum 50 orang murid. Pada tahun 2002 juga, Ujian Penilaian Sekolah Rendah (UPSR) dilaksanakan buat kali pertama di sekolah ini.

Pada mulanya, sekolah ini dinamakan Sekolah Kebangsaan Bahau 2. Namun, pada 20 Februari 2001, namanya ditukar kepada Sekolah Kebangsaan Raja Muda Serting setelah mendapat perkenan DYMM Yang di-Pertuan Besar Negeri Sembilan ke-10, Almarhum Tuanku Ja'afar ibni Almarhum Tuanku Abdul Rahman. Akhirnya, pada 1 Januari 2002, sekolah ini dinamakan semula sebagai Sekolah Kebangsaan Tunku Muda Serting, dan nama ini kekal sehingga kini. Penamaan ini membawa makna yang besar kepada sekolah dan seluruh warganya.

Kini, SKTMS terus berkembang dengan hasrat untuk melahirkan generasi yang cemerlang dalam bidang akademik, kokurikulum, serta membentuk insan yang bersahsiah terpuji.

 Korporat 
SKTMS memastikan pendidikan berkualiti dalam membangun potensi pelajar dengan menyokong visi dan misi Kementerian Pendidikan Malaysia (KPM) seperti berikut:

 Visi 
Pendidikan Berkualiti, Insan Terdidik, Negara Sejahtera

 Misi 
Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara

 Lencana Sekolah 
Lencana Sekolah Kebangsaan Tunku Muda Serting (SKTMS) mempunyai reka bentuk yang unik dengan gabungan elemen moden dan tradisional, mencerminkan aspirasi sekolah ke arah kecemerlangan pendidikan.

 Pengertian Simbol 
 Simbol Atom: Melambangkan penekanan sekolah terhadap penguasaan dalam bidang Sains dan Teknologi bagi melahirkan murid yang inovatif dan progresif.
 Glob (Dunia): Melambangkan visi sekolah untuk melahirkan modal insan yang mempunyai pandangan jauh dan mampu bersaing di peringkat Global (sejagat).
 Buku Terbuka: Melambangkan asas utama pendidikan iaitu pembacaan dan pencarian ilmu yang berterusan.
 Bentuk Bulatan: Melambangkan semangat perpaduan dan keharmonian antara guru, murid, dan komuniti.
 SKTMS: Singkatan rasmi bagi Sekolah Kebangsaan Tunku Muda Serting.
 BAHAU: Merujuk kepada lokasi geografi sekolah yang terletak di daerah Bahau, Negeri Sembilan.

 Pengertian Warna 
 : Melambangkan ketenangan, keharmonian, dan perpaduan warga sekolah.
 : Warna diraja yang melambangkan kedaulatan dan kecemerlangan minda (murid yang celik akal).
 : Melambangkan keberanian, semangat waja, dan kegigihan dalam menghadapi cabaran.
 : Melambangkan pertumbuhan potensi murid serta penerapan nilai-nilai murni dan kerohanian.
 Putih: Melambangkan kesucian, keikhlasan, dan integriti dalam menyebarkan ilmu.

 Moto Sekolah 
"ILMU PENJANA MINDA"
Moto ini membawa maksud bahawa ilmu pengetahuan adalah nadi atau penggerak utama (penjana) yang membangunkan tahap pemikiran, daya kreatif, dan kebijaksanaan seseorang murid.

 Lagu Sekolah 
Tajuk: Ilmu Penjana Minda

Tersergam indah sekolahku
SKTMS lambang kemegahan
Mendidik anak bangsa
Menuju ke mercu jaya

Kaulah tempat menjaring ilmu
Pelbagai kemahiran dipelajari
Era teknologi IT terokai
Ilmu dicari sentiasa terkini

Ilmu berharga di mana jua
Ajaran guru amat dihargai
Jadi harapan ibu dan bapa
Hidup mulia insan berjaya

SKTMS baktimu dikenang
Kebanggaan kami semua
Ilmu penjana minda
Kekal abadi selamanya
Kekal abadi selamanya…

 Senarai Guru Besar 
Berikut merupakan senarai Guru Besar yang telah berkhidmat di SK Tunku Muda Serting. Sekolah ini terus komited dalam melahirkan modal insan yang cemerlang di bawah kepimpinan yang berdedikasi.

 Bil  Tempoh Berkhidmat  Nama Guru Besar 1  2001 – 2009  Tuan Haji Mohmad Sabere bin Zakaria 2  2010 – 2014  Encik Othman bin Embong 3  2014 – 2017  Encik Ismail bin Sharif 4  2017 – 2019  Encik Abd Rahman bin Yahya 5  2019 – 2022  Puan Halijah binti Abd Manap 6  2022 – 2023  Encik Haminudin bin Bohari 7  2023 – 2024  Encik Mohd Asif bin Ahmad 8  2024 – Kini  Encik Fariz bin Salim

Kemudahan

 Perpustakaan Bilik Mesyuarat Makmal Komputer Makmal Sains Bilik Kemahiran Hidup Bilik Muzik Bilik Pendidikan Seni Bilik Skim SPBT Kedai Buku Kantin Bilik Kerja Bilik Guru Bilik Akses Komputer Pejabat Pentadbiran Dewan Terbuka Bilik BBM Bilik Bimbingan dan Kaunseling Bilik Pemulihan Surau Bilik Kesihatan Bilik Bank Soalan Kelas-kelas Stor Peralatan Sukan Stor Peralatan Kerja Tandas Padang Gelanggang Permainan   

 Media Sosial 
Facebook SKTMS 

 Rujukan